Previous Article Keho kontra kuerpo polisial no ta kuadra ku bèrdat segun investigashon
Next Article Notisia di polis di djaluna 8 di yüni te ku djárason 10 di yüni 2020
Despues di un persekushon e hòmber a kore subi Kaya L.D. Gerharts bek kaminda polis a logra par’e i detené. E hòmber aki ta konosí pa polis di ta resistí detenshon i karga/usa arma di kandela ilegal. Teniendo esaki na kuenta i mirando ku e hòmber aki a bolbe resistí su aresto aktivamente, polisnan a haña nan ta atendé ku man duru pa a logra detené.
Durante di e aresto aki e multitut presente a trata di yega serka i a tira bòter di glas dirigí riba e agentenan polisial, hasiendo e trabou di polis ainda mas difísil. Strobamentu di polis di ehersé su trabou por resultá den un kastigu di prizòn di máksimo 3 luna òf un multa en efektivo segun “wetboek van strafrecht BES”.
Kuerpo polisial ta rekordá pueblo di Boneiru ku e trabou ku nan ta ehersé ta pa mantené órden públiko i pa kontribuí na un Boneiru seif.
No ta aseptá bou di ningun sirkunstansia ku ta menasá, insultá òf agredí agentenan ni personal ni riba retnan sosial.